Kirkossa
Sanat kirkon holvissa onttoina kaikaa,
 herra lukkari nukkuu ja seurakunta.
 Kuin pamaus: ”aammen” suusta paimenen raikaa,
 lammaslauma vaan uinuvi unta.

 ”Pyhään avioliittoon, pastori sanoo,
 siunausta Herran nuoret nää anoo” –
 tytöt poikihin unisin silmin vilkkaa
 ja vaivaisten haavi jo kilkkaa.

 ”Ensi viikolla kannan mä saatavavoita,
 naula lehmästä, mahosta puoli;
 myös manttaalijyviä tuokaa noita,
 en huonoista kahneista huoli.”

 ”Tuo meidän pastori, ukkoset haastaa,
 on kunnon miesi, ei sielusta huolla.
 Kun hälle vaan saatavat reimasti raastaa,
 saa kirkossa nukkua, kotihin kuolla.”

1909.